Euroopas tervitati kergendustundega Kreeka valimistulemusi, Hispaania peaminister Mariano Rajoy ütles, et Kreeka valimistulemus on ka Hispaaniale hea uudis, kuigi viimase 10-aastaste võlakirjade intress kerkis täna taas üle 7 protsendi määra.
Hispaania peaminister MarIano Rajoy pidas Hispaaniale soodsaks Kreekast tulnud uusideid, vahendas ERR Uudised «Aktuaalset kaamerat».
«Ma leian, et Kreekast tulid väga head uudised. Need on head Euroopa Liidule, eurole ja Hispaaniale,» märkis Rajoy.
Mitmed eurogrupi esindajad on vihjanud, et Kreeka abiprogramm võidakse teatud osades üle vaadata. Näiteks on kõneldud Kreeka laenu intressi alandamisest, tagasimakse tähtaegade pikendamisest või Kreekalt nõutud reformide nihutamisest pikema aja peale.